562 ATT DWAR IS-SERVIZZ PARLAMENTARI Biex jipprovdi għat-twaqqif ta’ Servizz Parlamentari u sabiex jipprovdi għal ħwejjeġ li għandhom x’jaqsmu ma’ jew li huma anċillari għalih. L-ATT X LII tal-2016. L-ATT X LII tal-2016. 1. Titolu fil-qosor. It-titolu fil-qosor ta’ dan l-Att hu l-Att dwar is-Servizz Parlamentari. Tifsir. 2. F’dan l-Att, kemm-il darba r-rabta tal-kliem ma tkunx teħtieġ xort’oħra: " il-Kamra " tfisser il-Kamra tad-Deputati ta’ Malta; " il-Kostituzzjoni " tfisser il-Kostituzzjoni ta’ Malta; " Kumitat dwar ix-Xogħol tal-Kamra " tfisser il-Kumitat Permanenti dwar ix-Xogħol tal-Kamra stabbilit bl-Ordni Permanenti tal-Kamra 120Ċ; jew kull Kumitat simili ieħor li jista’ jkun fdat mill-Kamra bir-regolamentazzjoni tal-affarijiet tagħha; " Ordnijiet Permanenti " tfisser l-Ordnijiet Permanenti tal-Kamra tad-Deputati; " Servizz " tfisser is-Servizz Parlamentari stabbilit taħt l-artikolu 4; "Skrivan" tfisser l-Iskrivan tal-Kamra tad-Deputati kif previst fl-artikolu 64 tal-Kostituzzjoni u fl-artikolu 11 ta’ dan l-Att; "Speaker " tfisser l-iSpeaker tal-Kamra tad-Deputati elett taħt l-artikolu 59 tal-Kostituzzjoni [żaħ; " uffiċjal pubbliku " għandha l-istess tifsira kif mogħti lilha bl-artikolu 124 tal-Kostituzzjoni [żaħ; " uffiċjal tas-Servizz " tfisser l-Iskrivan tal-Kamra, Skrivani Assistenti Anzjani, Skrivani Assistenti, u kull uffiċjal ieħor hekk maħtur mill-iSpeaker u tinkludi kull impjegat ieħor mas-Servizz. 3. L-iSpeaker għandu l-kontroll tal-uffiċċji u s-servizzi fil-preċinti tal-Parlament u dawk l-uffiċċji u s-servizzi kollha kif jistgħu jiġu pprovduti xi mkien ieħor mill-Kamra jew mill-membri tagħha. 4. T waqqif tas-Servizz Parlamentari. (1) Għandu jitwaqqaf Servizz Parlamentari awtonomu, indipendenti mill-Eżekuttiv. (2) Is-Servizz i kunkorp magħqud li jkollu personalità ġuridika distinta u jkun jista’ jagħmel kuntratti, jimpjega persunal, jakkwista, iżommu jneħħi kull proprjetà għall-finijiet tal-funzjonijiet tiegħu u li jħarreku jiġi mħarrek, u li jagħmel dawk il-ħwejjeġ kollha u dawk it-transazzjonijiet kollha li huma inċidentali jew li jwasslu għall-qadi tal-funzjonijiet tiegħu skont dan l-Att, li jkun jinkludi s-self ta’ flus. (3) L-uffiċjali tas-Servizz għandhom jimxu ma’ kull Kodiċi ta’ Etika li jkun japplika għall-uffiċjali pubbliċi u għandhom, bla ħsara għal kull liġi kuntrarja, ikollhom l-istess obbligi taħt u: Iżda s-servizz jista’, bi qbil mal-Kumitat dwar ix-Xogħol tal-Kamra, ifassal valuri tas-servizz u Kodiċi ta’ Etika sabiex jissuplimentaw kull Kodiċi ta’ Etika tas-servizz pubbliku, fir-rigward tas-Servizz. (4) Ir-rappreżentanza legali u ġuridika tas-Servizz għandha tkun fl-iSpeaker. (5) Is-Servizz għandu jikkonsisti: (a) f’uffiċjali tal-Kamra li huma: (i) l-Iskrivan; (ii) uffiċjali oħra li huma mitluba jpoġġu mal-Mejda tal-Kamra, u (iii) dawk l-uffiċjali oħra kif l-iSpeaker, fuq parir tal-Kumitat dwar ix-Xogħol tal-Kamra, jista’ jistabbilixxi; u (b) uffiċjali oħra tas-Servizz. 5. Għandu jkun hemm Bord Amministrattivi ppresedut mill-Iskrivan u magħmul mill-kapijiet tad-diversi sezzjonijiet tas-Servizz u kull uffiċjal ieħor nominat mill-Iskrivan b’konsultazzjoni mal-iSpeaker. Il-Bord għandu jkollu r-rwol konsultattiv li jgħin lill-iSpeaker Għandu jkun hemm Bord Amministrattivi ppresedut mill-Iskrivan u magħmul mill-kapijiet tad-diversi sezzjonijiet tas-Servizz u kull uffiċjal ieħor nominat mill-Iskrivan b’konsultazzjoni mal-iSpeaker fit-twettiq tal-funzjonijiet tiegħu taħt dan l-Att. 6. Il-Kumitat dwar ix-Xogħol tal-Kamra għandu jiddeċiedi r-remunerazzjoni, kundizzjonijiet tas-servizz u benefiċċji oħra mogħtija lill-Iskrivan tal-Kamra, jikkunsidra l-estimi finanzjarji tas-Servizz u jirrapporta dwarhom lill-Kamra kif previst fl-artikolu 17, u jwettaq dawk il-funzjonijiet oħra kif jista’ jiġi stabbilit taħt dan l-Att. 7. Funzjonijiet tas-Servizz. (1) Il-funzjonijiet tas-Servizz huma li jagħti servizzi amministrattivi u ta’ sostenn lill-Kamra u lill-membri u kumitati tagħha, li jistgħu jinkludu: (a) l-għoti ta’ biżżejjed uffiċjali u impjegati oħra biex jippermettu l-Kamra u l-kumitati tagħha jiffunzjonaw b’mod effiċjenti; (b) l-għoti ta’ pariri dwar proċeduri parlamentari u l-funzjonijiet tal-Parlament b’mod ġenerali; (ċ) ir-rappurtar preċiż u effiċjenti tal-proċedimenti tal-Kamra u l-kumitati tagħha skont l-Ordnijiet Permanenti; (d) l-għoti ta’ dawk is-servizzi oħra għal Membri tal-Kamraki f il-Kumitat dwar ix-Xogħol tal-Kamra jista’ jqis li jkun espedjenti; (e) il-manutenzjoni u s-sigurtà tal-bini parlamentari; u (f) l-għoti ta’ servizzi ċerimonjali. (2) Is-Servizz għandu jkollu dawk il-funzjonijiet oħra kif jistgħu jiġu mogħtija jew imposti fuq u, minn jew taħt dan l-Att, jew kull liġi oħra jew kif jista’ jkun stabbilit mill-iSpeaker flimkien mal-Kumitat dwar ix-Xogħol tal-Kamra minn żmien għal żmien. 8. Rwol tal-iSpeaker fir-rigward tas-Servizz Parlamentari. (1) L-iSpeaker għandu jkun il-Kap tas-Servizz. Ir-rwol ġenerali tal-iSpeaker fir-rigward tas-Servizz għandu jkun li: (a) jippreżenta l-pjanijiet finanzjarji u l-estimi tas-Servizz lill-Kumitat dwar ix-Xogħol tal-Kamra; (b) jiddeċiedi dwar il-policies ewlenin sabiex jiggwidaw il-ġestjoni u l-operat tas-Servizz; (ċ) jissorvelja l-ġestjoni u l-operat tas-Servizz; (d) jiddeċiedi dwar dawk is-servizzi li għandhom jiġu pprovduti mis-Servizz u għal dan il-għan jista’ jistabbilixxi diviżjonijiet u sezzjonijiet kif ikun meħtieġ, li jkollhom dawk ir-responsabbiltajiet kif l-iSpeaker jista’ minn żmien għal żmien iqis xieraq; (e) ikun l-awtorità li timpjega tas-Servizz; u (f) b’konsultazzjoni mal-Kumitat dwar ix-Xogħol tal-Kamra, jagħmel regolamenti li jkollhom x’jaqsmu mal-mili ta’ postijiet battala, reklutaġġ, mandat tal-ħatra, tkeċċija, dixxiplina u għal kull kwistjoni oħra li jkollha x’taqsam mal-impjieg taħt dan l-Att. (2) L-iSpeaker jista’ jaħtar dawk il-persuni f’kapaċità konsultattiva kif hu jista’ jqis meħtieġ għat-tmexxija xierqa tas-Servizz, kif ukoll dawk il-persuni oħra kif jista’ jkun meħtieġ biex jaħdmu fl-uffiċċju tiegħu, iżda meta l-Kumitat dwar ix-Xogħol tal-Kamra jkun għamel regoli li jirregolaw dak il-ksib ta’ dawk is-servizzi, l-iSpeaker għandu jimxi ma’ dawk ir-regoli. 9. Setgħa tal-iSpeaker li jiddelega. L-iSpeaker jista’ jiddelega s-setgħat mogħtija lil u taħt dan l-Att lil kull min ikun qiegħed jaġixxi bħala Deputy Speaker. 10. Konsultazzjoni mal-Kumitat dwar ix-Xogħol tal-Kamra. L-iSpeaker għandu, fit-twettiq tal-funzjonijiet tiegħu taħt dan l-Att, jikkonsulta mal-Kumitat dwar ix-Xogħol tal-Kamra. 11. Ħatra tal-Iskrivan. L-Iskrivan għandu jinħatar mill-President ta’ Malta fuq parir tal-iSpeaker, wara konsultazzjoni mal-Kumitat dwar ix-Xogħol tal-Kamra. 12. Responsabbiltajiet tal-Iskrivan. (1) L-Iskrivan tal-Kamra għandu jkun responsabbli: (a) għall-eżekuzzjoni ta’ dawk id-dmirijiet hekk kif huma assenjati lil u taħt il-Kostituzzjoni; [żaħ (b) għat-twettiq ta’ dawk id-dmirijiet u l-eżerċizzju ta’ dawk is-setgħat kif jistgħu jingħataw lill-Iskrivan permezz tal-liġi jew tal-Ordnijiet Permanenti, il-prassi u l-prattiċi tal-Kamra; (ċ) għall-eżekuzzjoni u t-tkomplija tal-politika adottata mis-Servizz; (d) għat-tmexxija tal-Bord Amministrattiv; (e) għall-preżentazzjoni tal-pjanijiet finanzjarji u l-estimi tas-Servizz b’konsultazzjoni mal-Bord Amministrattiv; u (f) għal kull dmir ieħor kif jista’ jiġi assenjat lilu mill-iSpeaker u mill-Kumitat dwar ix-Xogħol tal-Kamra. (2) Bla ħsara għad-dispożizzjonijiet ta’ dan l-Att, l-Iskrivan għandu jkun responsabbli lejn l-iSpeaker għat-tmexxija eżekuttiva tas-Servizz, l-amministrazzjoni u l-organizzazzjoni tiegħu u l-kontroll amministrattiv tal-uffiċjali u impjegati tiegħu. L-Iskrivan għandu wkoll ikollu dawk is-setgħat kif jista’ minn żmien għal żmien jiġu mgħoddija lil u mill-iSpeaker. (3) L-Iskrivan jista’ jagħmel rakkomandazzjonijiet lill-iSpeaker u għandu jieħu dawk il-passi kif ikun meħtieġ biex jiġu implimentati dawk il-policies L-Iskrivan jista’ jagħmel rakkomandazzjonijiet lill-iSpeaker fir-rigward ta’ kull kwistjoni għall-konsiderazzjoni mill-iSpeaker u deċiżjonijiet li jkunu jeħtieġu li tittieħed azzjoni mis-Servizz. 13. Sospensjoni u tneħħija tal-Iskrivan. (1) L-Iskrivan tal-Kamra għandu jżomm il-kariga taħt dawk it-termini hekk kif jistgħu jiġu stabbiliti mill-Kumitat dwar ix-Xogħol tal-Kamra. (2) L-Iskrivan jista’ f’kull żmien jirriżenja b’ittra indirizzata lill-iSpeaker. (3) L-Iskrivan jista’ jiġi sospiż mill-kariga tiegħu mill-iSpeaker li jaġixxi skont il-parir tal-Kumitat dwar ix-Xogħol tal-Kamra. (4) L-Iskrivan jista’ f’kull żmien jitneħħa mill-kariga mill-President ta’ Malta wara indirizz mill-Kamra li jkollu favur tiegħu l-vot tal-maġġoranza tal-membri kollha tagħha u li jitlob għal dik it-tneħħija minħabba f’inkapaċità ippruvata li jaqdi l-funzjonijiet tal-kariga tiegħu (kemm jekk għal mard korporali jew mentali jew għal xi raġuni oħra) jew imġiba ħażina. Dak l-indirizz għandu jitmexxa fil-Kamra biss wara li l-Kumitat dwar ix-Xogħol tal-Kamra jistabbilixxi li hemm raġuni għal dik it-tneħħija. 14. Delega tas-setgħat tal-Iskrivan. L-Iskrivan jista’ jwettaq il-funzjonijiet amministrattivi tiegħu kemm personalment kif ukoll bl-għajnuna ta’ uffiċjali oħra tas-Servizz. 15. Assenza tal-Iskrivan. (1) F’każ li għal xi raġuni jkun hemm vakanza fl-uffiċċju tal-Iskrivan (kemm jekk ir-raġuni tkun mewt, riżenja, jew għal xi raġuni oħra), u f’każ tal-assenza tal-Iskrivan mid-dmirijiet tiegħu (tkun xi tkun ir-raġuni), u sakemm dik il-vakanza jew assenza tkompli: (a) il-funzjonijiet, is-setgħat u d-dmirijiet tal-Iskrivan li jpoġġi mal-Mejda tal-Kamra għandhom jiġu moqdija u eżerċitati mill-iskrivani assistenti jew uffiċjali l-iżjed anzjani li jkun imiss; (b) il-funzjonijiet, setgħat jew dmirijiet oħra tal-Iskrivan għandhom jiġu eżerċitati u jiġu moqdija kif ġej: (i) fil-każ meta l-assenza tal-Iskrivan tkun ta’ xorta temporanja, minn persuna li lilha tkun ġiet delegata l-funzjoni, setgħa jew dmir mill-Iskrivan taħt l-artikolu 14, u (ii) f’kull każ ieħor minn uffiċjal maħtur mill-iSpeaker taħt l-artikolu 9. (2) Il-fatt li persuna t eżerċita funzjoni, setgħa jew dmir tal-Iskrivan għandu, fl-assenza ta’ prova kuntrarja, ikun prova konklużiva tal-awtorità tal-persuna li tagħmel hekk. 16. F’każ li uffiċjal tas-servizz pubbliku jsir uffiċjal tas-Servizz, l-uffiċjal ikun intitolat iżomm id-drittijiet kollha eżistenti, inkluż kull dritt għal xi pensjoni, akkwistati minnu skont kull liġi applikabbli sad-data ta’ meta jsir uffiċjal tas-Servizz, daqs li kieku s-servizz bħala uffiċjal jew impjegat tas-Servizz kien kontinwazzjoni tas-servizz bħala uffiċjal tas-servizz pubbliku. 17. (1) L-ispejjeż tas-Servizz meħtieġa għat-tmexxija tal-Kamra (minbarra r-remunerazzjoni tal-iSpeaker, tal-Membri Parlamentari u tal-Iskrivan) sa dik is-somma li tista’ tiġi stabbilita mill-Kamra skont dan l-Att, għandhom jiġu addebitati lill-Fond Konsolidat mingħajr il-ħtieġa ta’ ebda approprjazzjoni oħra minbarra dan l-Att. (2) (a) Ir-remunerazzjoni tal-iSpeaker u tal-Membri Parlamentari għandha tiġi stabbilita minn korp indipendentimwaqqaf għal dan il-għan u tinħareġ bħala parti mill-ispejjeż tas-Servizz. (b) Ir-remunerazzjoni tal-Iskrivan għandha tiġi stabbilita mill-Kumitat dwar ix-Xogħol tal-Kamra u tinħareġ bħala parti mill-ispejjeż tas-Servizz. (3) Sabiex tiġi stabbilita s-somma msemmija fis-subartikolu (1), l-Iskrivan għandu jħejji stima tas-somma li tkun meħtieġa u jressaqha għall-approvazzjoni tal-iSpeaker. (4) Qabel ma titressaq għall-konsiderazzjoni tal-Kamra, dik l-istima għandha tiġi eżaminata mill-Kumitat dwar ix-Xogħol tal-Kamra. (5) Meta, ma tul xi sena finanzjarja, is-somma stabbilita mill-Kamra ma tkunx, fil-fehma tal-iSpeaker, biżżejjed sabiex is-Servizz ikun jista’ jwettaq ir-responsabbiltajiet tiegħu b’mod effiċjenti, l-Iskrivan għandu jipprepara estimi supplimentari għall-approvazzjoni tal-iSpeaker u l-kunsiderazzjoni sussegwenti mill-Kamra wara li dawn jiġu eżaminati mill-Kumitat dwar ix-Xogħol tal-Kamra kif imsemmi qabel fis-subartikolu (4). (6) (a) Is-somma jew somomimsemmija fis-subartikoli ta’ qabel ta’ dan l-artikolu għandhom jiġu stabbiliti b’riżoluzzjoni tal-Kamra wara li din tkun ikkunsidrat l-estimi u r-rapport dwarhom mill-Kumitat dwar ix-Xogħol tal-Kamra. (b) Il-Ministru għall-Finanzi għandu jkun ikkonsultat fil-perjodu ta’ tfassil tar-rapport finanzjarju, u għalhekk għandu jkun ex officiomembru tal-Kumitat dwar ix-Xogħol tal-Kamra kull meta l-estimi jiġu diskussi, minflok membru ta’ dak il-Kumitat min-naħa tal-Gvern. (7) Il-Kumitat dwar ix-Xogħol tal-Kamra għandu minn żmien għal żmien iżda mhux inqas spiss minn darba fis-sena jressaq fil-Kamra, permezz tal-iSpeaker, rapport tal-attivitajiet tiegħu u r-rapport tal-eżami li jkun għamel ta’ xi estimi li jkunu tħejjew mill-Iskrivan. (8) Meta, waqt ix-xoljiment tal-Kamra, is-somma li jkollha tiġi stabbilita għall-għanijiet tas-subartikolu (1) ma tkunx ġiet hekk stabbilita jew il-Kamra ma tkunx, wara t-tmiem ta’ sena finanzjarja, stabbiliet dik is-somma, l-iSpeaker ikollu l-jeddjonfoq kull xahar somma li tkun ekwivalenti għal wieħed minn tnax tas-somma jew somom stabbiliti għas-sena finanzjarja ta’ qabel, sakemm dik is-somma tiġi hekk stabbilita. (9) L-iSpeaker għandu, mhux aktar tard minn xahar wara nofs is-sena finanzjarja, jippreżenta rendikont interim L-iSpeaker għandu tan-nefqa tas-Servizz, lill-Kamra tad-Deputati li wara għandu jiġi ppubblikat fuq is-sit elettroniku tal-Parlament u għandu juri fost affarijiet oħra n-nefqa fuq ir-riżorsi umani, fuq l-amministrazzjoni, fuq safar u allowances oħra u n-nefqa kapitali, tul il-perjodu ta’ sitt xhur li għalih ikun jirreferi. 18. (1) Il-kontijiet tas-Servizz għandhom jiġu verifikati mill-Awditur Ġenerali jew minn dik il-persuna, minn hawn ’il quddiem imsejħa "awditur", li tinħatar mill-Kumitat dwar ix-Xogħol tal-Kamra minn fost dawk il-persuni li, skont dik il-liġi li tista’ tkun fis-seħħ minn żmien għal żmien, ikollhom warrant li jagħtihom jedd jivverifikaw il-kontijiet ta’ kumpanija pubblik b’responsabbiltà limitata. (2) Għar-rigward tal-kontijiet tas-Servizz, l-awditur ikollu dawk is-setgħat li huma vestiti skont il-liġi fl-Awditur Ġenerali għar-rigward tal-kontijiet li jkunu suġġetti għall-verifika tiegħu. (3) L-Awditur Ġenerali jew l-awditur għandu jippreżenta r-rapport tiegħu dwar il-verifika li huwa jkun għamel lill-Kumitat dwar ix-Xogħol tal-Kamra li għandu, permezz tal-iSpeaker, jippreżenta l-istess rapport lill-Kamra flimkien ma’ kull kumment dwar u li jkun sar mill-istess Kumitat jew xi wieħed mill-membri tiegħu. 19. L-iSpeaker, fuq il-parir tal-Kumitat dwar ix-Xogħol tal-Kamra, jista’ jidħol f’kull arranġament għax-xandir ta’ seduti parlamentari, laqgħat tal-kumitati u kull attività oħra li jkollha x’taqsam max-xogħol tal-Kamra.